पाएं अपने शहर की ताज़ा ख़बरें और फ्री ई-पेपरडाउनलोड करें
अमृतसर. घरेलू हिंसा का शिकार और दुष्कर्म पीडि़त महिलाओं को मेडिकल और कानूनी सहायता देने के लिए पंजाब में वन स्टॉप क्राइसिस सेंटर फॉर वुमेन (ओएससीसीडब्ल्यू) खोले जाएंगे।
पहले चरण में अमृतसर, लुधियाना, जालंधर और मोहाली में यह पायलट प्रोजेक्ट शुरू किया जाएगा। योजना के सफल होने पर इसे सभी जिलों में लागू किया जाएगा। भारत में इस तरह का सेंटर केवल केरल में चल रहा है। अब पंजाब दूसरा राज्य होगा।
सेंटर्स का मकसद पीडि़त महिलाओं को इधर-उधर भटकने से छुटकारा दिलाकर उन्हें जल्द न्याय दिलाना है। मिनिस्ट्री ऑफ वुमेन एंड चाइल्ड डेवलपमेंट की ओर से प्रदेश सरकार को पत्र भेजकर पायलेट प्रोजेक्ट तैयार करने को कहा गया है।
केंद्र का मानना है कि घरेलू हिंसा और रेप पीडि़त महिलाओं को मेडिकल और कानूनी सहायता समय पर नहीं मिलती। ऐसे में उन्हें न्याय मिलने देरी होती है और कई बार न्याय मिल ही नहीं पाता।
यहां-यहां होंगे सेंटर
पहले चरण में अमृतसर, लुधियाना, जालंधर और मोहाली में पायलट प्रोजेक्ट शुरू किया जाना है। सिविल सर्जन डॉ. यश मित्रा ने बताया कि आदेशानुसार अमृतसर में सिविल अस्पताल में सेंटर बनाने के लिए जगह उपलब्ध कराने को कहा गया है। उन्होंने बताया कि प्रोजेक्ट पर 35 लाख रुपए खर्च किए जाने हैं।
सिविल अस्पताल में सेंटर बनाने के लिए जगह तलाश ली गई है। एम माह के अंदर रिपोर्ट बनागर सरकार को भेज देंगे। सेंटर में एक सीनियर डॉक्टर, पुलिस अधिकारी और लीगल एडवाइजर तैनात होगा। ऑस्ट्रेलिया, फिलिपिंस, यूएस, बॉग्लादेश, मलेशिया, थाइलेंड में इस तरह के सेंटर चल रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn